**UZAICINĀJUMS IESNIEGT PIEDĀVĀJUMU IEPIRKUMAM**

 Liepupes pamatskola uzaicina Jūs iesniegt savu cenu piedāvājumu iepirkumam **“**Nepieciešamo darbu veikšana Liepupes pamatskolas katlu mājas katlu darbības atjaunošanai”.

Līguma izpildes termiņš – 1 (viens) mēnesis no iepirkuma līguma noslēgšanas dienas.

Līguma izpildes vieta "Veiksmes", Liepupes pagasts Limbažu novads, Latvija LV-4023.

Līguma apmaksa – pasūtītājs veic samaksu 15 (piecpadsmit) dienu laikā pēc pieņemšanas – nodošanas akta parakstīšanas un Izpildītāja rēķina saņemšanas.

Pretendentam, kuram piešķirtas tiesības slēgt iepirkuma līgumu, jāparaksta pasūtītāja sagatavotais iepirkuma līgums un ne vēlāk kā 10 (desmit) dienu laikā no pasūtītāja uzaicinājuma parakstīt iepirkuma līgumu nosūtīšanas dienas un jāiesniedz pasūtītājam parakstīts iepirkuma līgums. Ja norādītajā termiņā iepirkuma uzvarētājs neiesniedz iepriekšminēto dokumentu, tas tiek uzskatīts par atteikumu slēgt iepirkuma līgumu.

Piedāvājuma izvēles kritērijs ir piedāvājums ar **viszemāko cenu.**

 Piedāvājumus iepirkumam var iesniegt līdz 2023.gada 24. jūlija, pulksten 12:00.

Piedāvājums sastāv no sekojošiem dokumentiem:

1. Piedāvājuma veidlapas (uzaicinājuma 2.pielikums).
2. Tāme atbilstoši specifikācijā pievienotajiem darbu apjomiem, kas sastādīta atbilstoši Ministru kabineta 03.05.2017. noteikumu Nr.239 “Noteikumi par Latvijas būvnormatīvu LBN 501-17 „Būvizmaksu noteikšanas kārtība”. Finanšu piedāvājumā iekļautās tāmes sastāda saskaņā ar minēto Ministru kabineta noteikumu prasībām.

Piedāvājumi var tikt iesniegti:

1. iesniedzot personīgi, slēgtā vēstulē "Veiksmes", Liepupes pagasts, Limbažu novads, Latvija LV-4023;
2. nosūtot pa pastu vai nogādājot ar kurjeru, adresējot "Veiksmes", Liepupes pagasts, Limbažu novads, Latvija LV-4023;
3. nosūtot ieskanētu pa e-pastu (liepupes.pamatskola@limbazunovads.lv) un pēc tam oriģinālu nosūtot pa pastu;
4. nosūtot elektroniski parakstītu uz e-pastu (liepupes.pamatskola @limbazunovads.lv);

nosūtot 3. vai 4. punktā minētajā kārtībā, bet ar elektroniski šifrētu finanšu piedāvājumu un nodrošināt piedāvājuma atvēršanas paroles nosūtīšanu 1(vienas) stundas laikā pēc iesniegšanas termiņa beigām.

Piedāvājumi, kuri būs iesniegti pēc noteiktā termiņa, netiks izskatīti.

Pielikumā: 1. Tehniskā specifikācija uz 1 lp.;

 2. Piedāvājuma veidlapa uz 1 lp..

1.pielikums

TEHNISKĀ SPECIFIKĀCIJA

“Nepieciešamo darbu veikšana Liepupes pamatskolas katlu mājas katlu darbības atjaunošanai”

1. Darbi veicami Liepupes pamatskolas katlu darbības atjaunošanai, diviem katliem - Hogfors Arimex Eetta ar degli Oilon KP-26 H**.**
2. Darbi veicami saskaņā ar nolikuma Tehniskajā specifikācijā norādītajiem darbu apjomiem.
3. Visi tehniskajā specifikācijā minētie materiāli vai izstrādājumi ir uzrādīti ar mērķi sagatavot pietiekami precīzu un skaidru līguma priekšmeta aprakstu, kas ir jālieto kopā ar vārdiem “vai ekvivalents”, pat ja tas kādā no vietām nav šādi norādīts.
4. Izvēloties ekvivalentu materiālu vai izstrādājumu, tas ir skaidri jānorāda tāmes attiecīgajā rindā un jāpievieno piedāvājumam (salīdzinošā veidā) dokumenti, kuri apliecina piedāvāto materiālu vai iekārtu ekvivalentās tehniskās īpašības (tehniskie parametri, materiālu pases u.c. dokumenti).
5. Tehniskajā specifikācijā norādīto darbu izpilde, detaļas, būves elementa vai izstrādājumu uzstādīšana ietver pilnu darba ciklu līdz attiecīgās detaļas, būves elementa vai izstrādājuma gatavībai pilnīgai ekspluatācijai, ietverot visus materiālus, kas tehnoloģiski nepieciešami attiecīgā būves elementa drošai ekspluatācijai atbilstoši būvnormatīvu un ekspluatācijas noteikumu prasībām un ietverot visus nepieciešamos būvdarbus konkrēta darba izpildei.
6. Pretendentam, ņemot vērā profesionālo pieredzi, ir jāievērtē visi darbi, kas vajadzīgi būvniecībai un objekta pilnīgai nodošanai.
7. Darbi veicami saskaņā ar Latvijas būvnormatīvu un citu normatīvo aktu prasībām.
8. Veiktajiem darbiem jānodrošina garantija 5 (pieci) gadi no pieņemšanas – nodošanas akta parakstīšanas dienas.

**Darbu nosaukums**

|  |  |  |  |
| --- | --- | --- | --- |
| Nr.p.k. | Nosaukums | Mērvienības | Daudzums |
|  | **1.katls** |  |  |
| 1 | Automātiskais degvielas atgaisotājs | gab | 1 |
| 2 | Degvielas sūkņa blīvslēgs ar nomaiņu (deglim Oilon) | gab | 1 |
| 3 | Degvielas filtrs ar korpusu | gab | 1 |
| 4 | Degvielas skaitītāja verifikācija | gab | 1 |
|  | **2.katls** |  |  |
| 5 | Sadegšanas kontrolieris Siemens LOA24 | gab | 1 |
| 6 | Degvielas filtrs ar korpusu | gab | 1 |
| 7 | Degvielas skaitītāja verifikācija | gab | 1 |
|  | **Pārējie darbi** |  |  |
| 8 | Dokumentācijas sagatavošana VID par bezakcīzes degvielas saņemšanu | gab | 1 |
| 9 | Cirkulācijas sūkņa Kolmeks ass blīvslēgs ar nomaiņu | gab | 1 |
| 10 | Trīsgaitas vārsts ar servomotoru | gab | 1 |
| 11 | Kontrolieris apkures vadībai ar ārgaisa tempratūras sensoru | gab | 1 |
| 12 | Sistēmas remonta darbi | gab | 1 |
| 13 | Transporta pakalpojumi | gab | 2 |
|  | **Skursteņa izbūve 1.katlam** |  |  |
| 14 | Izolēts tērauda skurstenis H=12m D(iekša) = 350 mm, D (āra)=450mm | gab | 1 |
| 15 | Horizontālā daļa L=2,5 m | gab | 1 |
| 16 | Pamata izbūve 120x120 mm un ieliekamās detaļas | gab | 1 |
| 17 | Palīgmehānismi (celtnis) | gab | 1 |
| 18 | Montāžas darbi | gab | 1 |

**2.pielikums**

**PIEDĀVĀJUMA VEIDLAPA**

**\_\_\_.\_\_\_\_.2023. Nr.\_\_\_\_\_\_**

 **Pamatojoties uz saņemto uzaicinājumu, iesniedzam piedāvājumu iepirkumam “Nepieciešamo darbu veikšana Liepupes pamatskolas katlu mājas katlu darbības atjaunošanai”.**

1. **INFORMĀCIJA PAR PRETENDENTU**

|  |  |
| --- | --- |
| **Pretendenta nosaukums** |  |
| **Reģistrācijas Nr.** |  |
| **Pretendenta bankas rekvizīti** |  |
| **Adrese** |  |
| **Tālr., faksa Nr.** |  |
| **Par līguma izpildi atbildīgās personas vārds, uzvārds, tālr. Nr., e-pasta adrese** |  |
| **Pretendents nodrošina vai nenodrošina līguma elektronisku parakstīšanu** |  |
| **Pretendenta pārstāvja vai pilnvarotās personas vārds, uzvārds, amats** |  |
| **Pretendenta pārstāvja vai pilnvarotās personas pilnvarojuma pamats** |  |

Ja piedāvājumu paraksta pilnvarotā persona, klāt pievienojama pilnvara.

1. TEHNISKAIS PIEDĀVĀJUMS

Piekrītam visām Tehniskajā specifikācijā izvirzītajām prasībām.

1. FINANŠU PIEDĀVĀJUMS

|  |  |  |  |  |
| --- | --- | --- | --- | --- |
| Nr.p.k. | Nosaukums |  | PVN | Kopējā cena, EUR ar PVN |
| KOPĀ |
| 1 | Nepieciešamo darbu veikšana Liepupes pamatskolas katlu mājas katlu darbības atjaunošanai |  |  |  |

Pielikumā: Lokālā tāme uz \_ lapām.

Pretendenta pārstāvja vai pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_